Rossiya harbiy samolyotlari oxirgi bir kun ichida Suriyada IShIDning 40 obektiga hujum uyushtirdi. Bu haqda mamlakat mudofaa vazirligining rasmiy vakili Igor Konashenkov bayonot berdi. Aytilishicha, Su-34, Su-24M va Su-25SM samolyotlarining ekipajlari Hmaymim bazasidan 41 marotaba parvoz amalga oshirib, IShID infrastrukturasining 40 obektiga zarba bergan. Operatsiya Halab, Idlib, Lataqiya, Xama va Dayr al-Zavr viloyatlarida amalga oshirilgan. Halab viloyatidagi jangarilarni o‘q-dori bilan ta’minlaydigan bir qancha nuqtalar yo‘q qilingani aytilmoqda.